ช็อก เครื่องบินโปรยสารเคมี ดับไฟป่าในออสเตรเลีย ตกบนภูเขา ดับ 3 
สะเทือนใจซ้ำ เครื่องบินลำเลียงโปรยสารเคมี ประสบเหตุตกบนภูเขา ขณะพยายามดับไฟป่ารุนแรงที่รัฐนิวเซาท์เวลส์ นักบิน-ลูกเรือชาวอเมริกัน เสียชีวิต 3 รายเมื่อ 23 ม.ค.63 สำนักข่าวต่างประเทศ และรอยเตอร์ รายงานเกิดเหตุโศกนาฏกรรมสะเทือนใจ เครื่องบินลำเลียง C -130 Hercules ประสบเหตุตกบนภูเขาสโนวี่ ในรัฐนิวเซาท์เวลส์ ประเทศออสเตรเลีย ขณะกำลังปฏิบัติภารกิจโปรยสารเคมีเพื่อดับไฟป่า เมื่อช่วงบ่ายวันที่ 23 ม.ค. ตามเวลาท้องถิ่น เป็นเหตุให้นักบินและลูกเรือชาวอเมริกันบนเครื่องบิน เสียชีวิต 3 รายหัวหน้าสำนักงานดับเพลิงในพื้นที่ชนบทรัฐนิวเซาท์เวลส์ แถลงด้วยความเสียใจว่า เครื่องบินลำเลียง C-130 Hercules เป็นของบริษัทเอกชนในแคนาดาว่า ผู้เสียชีวิตทั้ง 3 รายเป็นชาวอเมริกัน และไม่มีใครรอดชีวิตจากอุบัติเหตุครั้งนี้ หลังจากเครื่องบินได้ตกบนภูเขาสโนวี่ และกระแทกพื้นอย่างรุนแรง ขณะที่มีรายงานเบื้องต้นว่า เครื่องบินเกิดไฟลุกไหม้รุนแรงขณะกระแทกพื้น และขณะนี้ ยังไม่สามารถบ่งชี้สาเหตุที่ทำให้เครื่องบินตกขณะพยายามดับไฟป่าโฆษกของสำนักงานการบินพลเรือนออสเตรเลียแถลงว่า เครื่องบินลำเลียงลำดังเป็นของบริษัท Coulson Aviation ในแคนาดาซึ่งมาดำเนินธุรกิจในออสเตรเลีย โดยนับเป็นเครื่องบินลำเลียงลำที่ 2 ที่ร่วมในปฏิบัติการดับไฟป่า โดยเครื่องบินได้ประสบเหตุขณะบินเข้าไปบริเวณหุบเขาเพื่อโปรยสารเคมีเพื่อควบคุมไฟป่าอ่านสุดสะพรึง ออสเตรเลียเผชิญโคตรไฟป่า ปิดสนามบินแคนเบอร์รา อพยพด่วน
สะเทือนใจซ้ำ เครื่องบินลำเลียงโปรยสารเคมี ประสบเหตุตกบนภูเขา ขณะพยายามดับไฟป่ารุนแรงที่รัฐนิวเซาท์เวลส์ นักบิน-ลูกเรือชาวอเมริกัน เสียชีวิต 3 ราย 
ไฟป่าออสเตรเลีย,ข่าวเด่น,ไฟป่า,ไฟป่านิวเซาท์เวลส์,เครื่องบินดับไฟป่าตก,ออสเตรเลีย,ข่าวด่วน